open-index/open-wikipedia-markdown huggingface dataset:
महावीर जयंती

**महावीर जयंती**, भा ***महावीर जन्म कल्याणक*** जैन धर्म के माने वाला लोग के एगो तिहुआर हवे जे भगवान महावीर के जनम के उपलक्ष में मनावल जाला। ई तिहुआर चइत महीना के अँजोर पाख के तेरस तिथी के मनावल जाला आ आमतौर प अंग्रेजी कैलेंडर के हिसाब से मार्च भा अप्रैल के महीना में पड़े ला। महावीर, जैन धर्मं के 24वाँ आ अंतिम तीर्थंकर रहलें।

## जनम
परंपरा अनुसार महावीर के जनम वज्जि गणराज्य के वैशाली के लगे कुंडग्राम में मानल जाला। ज्यादातर इतिहासकार लोग वसुकुंड के रूप में एकर पहिचान करे ला। जैन ग्रंथ सभ के मोताबिक इनके जनम चैत्र मास शुक्लपक्ष के त्रयोदशी (चइत सुदी तेरस) के भइल आ साल 599 ईसा पूर्व रहल।

महावीर के नाँव वर्धमान रखल गइल रहे, अरथ "बढ़े वाला", काहें कि इनके जनम के समय राज्य में धन-संपति के बढंती होखत रहे। वासोकुंड में, गाँव-गिराँव के लोग महावीर के बहुत माने ला; एगो परिवार के जमीन "अहल्या भूमि" (जेपर हर न चलावे के होखे) के रूप में लगभग चार सौ बरिस से बिना जोतले रखल गइल बा जे महावीर के जनमभूईं मानल जाले।

## इहो देखल जाय
* महावीर
* जैन धर्म

## संदर्भ
### टीका-टिप्पणी

### हवाला

### स्रोत ग्रंथ
* 
* 
* 

## बाहरी कड़ी
*History of Jainism
*Lord Mahavira Sayings
*The Significance of Mahavir Jayanti 

श्रेणी:जनमदिन
व्लादिमीर पुतिन

**व्लादिमीर पुतिन** (; जनम 7 अक्टूबर 1952) रूस के राजनीतिक नेता आ 7 मई 2012 से वर्तमान राष्ट्रपति बाड़ें; एह पद प ई एकरे पहिले भी 2000 से 2008 ले रहलें। राष्ट्रपति के अलावा पुतिन रूस के परधानमंत्री के पद प भी एक बेर 1999 से 2000 ले आ दुसरा बेर 2008 से 2012 ले रहल बाड़ें।

## सुरुआती जिनगी
पुतिन के जनम 7 अक्टूबर 1952 के सोवियत यूनियन के रूसी एसएफएसआर के लेनिनग्राद शहर में भइल (जेकरा के अब सेंट पीटर्सबर्ग के नाँव से जानल जाला)। इनके बाबूजी के नाँव व्लादिमिर स्पिरिदोनोविच पुतिन आ महतारी के नाँव मारिया इवानोवा पुतिन (बियाह से पहिले शेलोमोवा) रहल। इनके बाबा स्पिरिदोन पुतिन व्लादिमीर लेनिन आ जोसेफ़ स्टालिन के निजी रसोइया रहलें। पुतिन के जनम तिसरहा लइका के रूप में भइल जबकि इनके बड़ भाई विक्टर के निधन शिशु अवस्था में भ गइल रहल आ अलबर्ट के निधन बालपन में डिप्थीरिया से भ गइल रहे जवना समय दुसरे बिस्व जुद्ध में नाजी जर्मनी द्वारा लेनिनग्राद के घेराबंदी भइल रहे।

पुतिन के महतारी कारखाना में काम करे वाली औरत रहली आ इनके बाबूजी सोवियत नेवी में काम करें जहाँ 1930 के दशक के सुरुआत में ऊ पनडुब्बी बेड़ा के हिस्सा रहलें। दुसरे बिस्व जुद्ध के सुरुआती दौर में ऊ एनकेवीडी नाँव के बिध्वंसक बटालियन के हिस्सा रहलें। बाद में उनके रेगुलर आर्मी में ट्रांसफर हो गइल आ 1942 में उनके गम्हीर चोट आइल। एही दौरान 1941 में पुतिन के नानी के तवेर क्षेत्र के जर्मन कब्ज़ा के दौरान निधन भ गइल आ इनके मामा लोग दुसरे बिस्व जुद्ध में पूरबी मोर्चा पर चल रहल लड़ाई में गायब हो गइल लोग।

1 सितंबर 1960 में पुतिन के पढ़ाई घर के नगीचहीं बास्कोव लेन के 193 नं. इस्कूल में शुरू भइल। पुतिन इस्कूल के कुछे अइसन लगभग 45 गो बिद्यार्थी लोगन में से एक रहलें जे यंग पायोनियर ग्रुप के हिस्सा ना रहल लोग। 12 बरिस के उमिर में पुतिन मार्शल आर्ट के साम्बो आ जूडो सीखे के सुरुआत कइलें। अपना खाली समय में ऊ कार्ल मार्क्स, फ्रेडरिक एंगेल्स आ लेनिन के साहित्य पढ़ें। पुतिन सेंट पीटर्सबर्ग के हाई इस्कूल 281 में जर्मन भाषा पढ़लें आ दुसरी भाषा के रूप में जर्मन भाषी बन गइलें।

लेनिनग्राद स्टेट यूनिवर्सिटी (अब सेंट पीटर्सबर्ग स्टेट यूनिवर्सिटी) से पुतिन कानून के पढ़ाई कइलें आ 1975 में इहाँ से ग्रेजुएट भइलें। एहीजे ऊ सोवियत यूनियन कम्युनिस्ट पार्टी के सदस्य बनलें आ 1991 में एकरे अंत ले एकर सदस्य बनल रहलें। एहिजे पुतिन के मुलाकात अनातोली सोबचाक से भइल जे ओह समय बिजनेस कानून के असिस्टेंट प्रोफेसर रहलें; दुनों लोगन के एक दुसरे पर परभाव पड़ल।

## संदर्भ

## बाहरी कड़ी
* व्लादिमीर पुतिन , बीबीसी हिंदी पर। 
* कैसे बने व्लादिमीर पुतिन इतने ताकतवर?, रेडियो डायेचविले, जर्मनी। 

श्रेणी:1952 में जनम
श्रेणी:जियत लोग
श्रेणी:रूस के लोग
कोडईकनाल

**कोडईकनाल** भारतीय राज्य तमिलनाडु के डिंडीगुल जिला में एगो कस्बा आ पर्यटन आकर्षण बा। ई पहाड़ी पर बसल एगो मनोरंजन के अस्थान आ आरामगाह हवे। ई तमिलनाडु के बिचला-पच्छिमी इलाका में बा आ पच्छिमी घाट के पहाड़ी सभ पर बसल हवे, केरल के सीमा अहिजा से कुछे पच्छिम में बा। तमिल भाषा में एह नाँव के मतलब होला "जंगल के उपहार"। एकरा के "*प्रिंसेस ऑफ हिल स्टेशंस*" भी कहल जाला, मने कि, "हिल इस्टेशन सभ के राजकुमारी"।

## संदर्भ

श्रेणी:तमिल नाडु के शहर आ कस्बा
श्रेणी:भारत के हिल स्टेशन
रोवियो एंटरटेनमेंट

**रोवियो एंटरटेनमेंट कॉर्पोरेशन** () फिनलैंड के एगो वीडियो गेम निर्माता कंपनी बा। एकर मुख्यालय एस्पो शहर में बा आ एकर सुरुआत 2003 में भइल। ई खास तौर से *[[एंग्री बर्ड्स]]* फ्रेंचाइज के खाती जानल जाला।

## संदर्भ

श्रेणी:फिनलैंड के कंपनी
श्रेणी:बीडियोगेम
एक्सवीडियोज

**एक्सवीडियोज** (लिखे के तरीका: XVideos) दुनिया के कुछ सभसे बड़हन पोर्न (अश्लील सामग्री) वाली वेबसाइट सभ में से एक बा। ई गंदा बीडियो साझा करे वाली होस्टिंग वेबसाइट हवे। वेबसाइट एगो चेक कंपनी के नाँव से रजिस्टर कइल गइल बा जेकर नाँव डब्लूजीसी होल्डिंग्स बा। , ई दुनिया के 38वाँ सभसे ढेर बिजिट कइल जाए वेबसाइट रहल।

साल 2012 में, अइसन इस्टीमेट कइल गइल कि ई वेबसाइट टेराबाइट प्रति सेकेंड के गती से स्ट्रीमिंग करे ले, ई आँकड़ा लंदन से न्यूयार्क के बीच उपलब्ध नेटवर्क बैंडविर्थ के पनरहवाँ हिस्सा के बराबर रहल।

## इतिहास
एक्सवीडियोज एक तरह से मीडिया एकट्ठाकारी के भूमिका अदा करे ला, मने कि अइसन वेबसाइट जे एडल्ट सामग्री तक ठीक ओइसहीं पहुँच उपलब्ध करावे जइसे कि यूट्यूब पर आम जनरल चीज के बीडियो उपलब्ध होला। प्रोफेशनल बीडियो निर्माता सभ से लिहल बीडियो (बहुधा पाइरेटेड भी) आ अनगढ़ बीडियो बनावे वाला लोग के बीडियो सभ के मेरवन एह वेबसाइट पर अपलोड होला। साल 2012 तक ले के जानकारी के मोताबिक, एक्सवीडियोज दुनिया के सभसे बड़हन एडल्ट (अश्लील) सामग्री वाली वेबसाइट रहल, कुल लगभग 4.4 बिलियन पेजव्यू प्रति महीना से ज्यादा देखल जाए वाली वेबसाइट के रूप में। माइंड जीक के मालिक फैबियन थिलमैन एकरा के खरीदे के कोसिस कइलेन हालाँकि, एक्सवीडियोज के फ्रांसीसी मालिक साल 2012 में एकरा खातिर ऑफर कइल गइल $120 मिलियन के रकम के ठोकर मार दिहलें आ प्रस्ताव के रिजेक्ट क दिहलें।

## वेब ट्रैफिक आ रैंक
साल 2018 के मार्च में, सिमिलरवेब द्वारा एकरा के 5वाँ सभसे पापुलर वेबसाइट मानल गइल आ एडल्ट कटेगरी में नमर एक के वेबसाइट बतावल गइल।. 

## सेंसर

### भारत
साल 2015 में, कंपनी के भारत सरकार द्वारा लक्ष्य कइल गइल आ 857 'पोर्नोग्राफिक' वेबसाइट सभ के बंद कइल गइल जेह में इहो सामिल रहल, एह लिस्ट में कालेजह्यूमर नियर गैर-पोर्न वेबसाइट भी रहली स।

### मलेशिया
साल 2015 में, मलेशिया सरकार द्वारा एक्सवीडियोज के बंद क दिहल गइल, उहाँ के कम्युनिकेशन आ मल्टीमीडिया एक्ट 1998 के उलंघन में पावल जाए के कारण ई कार्रवाई कइल गइल। एह एक्ट में "अश्लील सामग्री" के डिजिटल रूप में साझा करे के मनाही कइल गइल हवे।

## इहो देखल जाय
* XNXX

## संदर्भ

श्रेणी:पोर्नोग्राफी
श्रेणी:बीडियो होस्टिंग
श्रेणी:पोर्न वेबसाइट
टेरीजा मे

**टेरीजा मे** (, ;  **ब्रेज़र** ; जनम 1 अक्टूबर 1956) एगो ब्रिटिश राजनीतिक नेता बाड़ी जे 2016 से यूनाइटेड किंगडम के परधानमंत्री आ कंजर्वेटिव पार्टी के नेता बाड़ी। ई साल 2010 से 2016 तक ले होम सेक्रेटरी रह चुकल बाड़ी आ पहिली बेर यूनाइटेड किंगडम के एमपी के रूप में ई साल 1997 में चुनल गइली। अपना राजनीतिक आदर्श के रूप में ई एक-राष्ट्र कंजरवेटिज्म के समर्थक होखल बतावे ली।

## संदर्भ

श्रेणी:1956 में जनम
श्रेणी:जियत लोग
श्रेणी:ब्रिटिश लोग
हॉलीवुड

**हॉलीवुड** अमेरिका के कैलिफोर्निया राज्य के लॉस एंजेलिस शहर में एगो इलाका बा। ई अमेरिकी फिलिम इंडस्ट्री खाती परसिद्ध हवे आ एहिजा कई गो इतिहासी फिलिम स्टूडियो मौजूद बाने। आम बोलचाल में "हॉलीवुड" नाँव फिलिम इंडस्ट्री भा एकरे लोग खाती इस्तेमाल होला।

क्रिस हेम्सवर्थ

## इहो देखी

* भोजपुरी सिनेमा
* वेंस्डे (टीवी सीरीज)

## संदर्भ

श्रेणी:कैलिफोर्निया
श्रेणी:लॉस एंजेलिस
श्रेणी:अमेरिका के शहर
लवंडा नाच

**लवंडा नाचनाच** भारतीय राज्य बिहार आ एकरे अगल-बगल के विस्तारन, जइसे पूर्वांचल, के एगो क्षेत्रीय नाच (डांस के बिधा) हवे जेह में मरदाना कलाकार जनाना नियर कपड़ा-गहना पहिर के नाचेलें आ जनानन के भाव-भंगिमा के प्रदर्शन करेलें। एक समय में ई नाच एह विस्तार में बहुत प्रसिद्ध रह चुकल बा आ अइसन ग्रुप सभ के **लवंडा नाच मंडली** आ **लवंडा नाच पार्टी** कहल जाय। बाद के समय में सिनेमा आ आर्केस्ट्रा के आ जाए से एह नाच के स्थिति खराब होखत चल गइल।

प्रसिद्ध भोजपुरी नाट्यकार, लेखऽक आ सूत्रधार भिखारी ठाकुर के नाच मंडलीओ एक तरह से लवंडा नाच मंडली रहल जेह में जनानन के किरदार मरदाना कलाकार लोग करे। हाल के समय में एह कला के ओर, कला के रूप में लोग के धियान गइल बा। एह बिसय के उठावत एगो फिलिम *लौंडा बदनाम हुआ* के निर्माण भी भइल बा।

लवंडा नाच से कई किसिम के खराब बात भी जोड़ल जाला। लवंडा के रूप में काम करे वाला लइकन के शोषण के मुद्दाओ उठावल गइल बा। उदाहरण खाती मार्च 2006 में यूनाइटेड नेशन डेवलपमेंट फंड के एगो रिपॉर्ट सोझा आइल जेह में नाच पार्टी के मालिक लोग दुआरा एह लइकन के शोषण के बात कहल गइल रहे। नाच के नैतिक परभाव के खराब बता के आ नचनिया सभ के लोग के नक्सलिन खाती जासूसी करे के आरोप में कुछ जगह अइसन नाच सभ पर रोक लगावे के बात भी दर्ज कइल गइल।
## फिल्मांकन

## इहो देखल जाय
* भिखारी ठाकुर

## संदर्भ

## बाहरी कड़ी
* हम सेक्स नहीं बेचते हैं ये तो बस एक कला है: राकेश - सरोज सिंह, बीबीसी हिंदी. तिथी:19 अप्रैल 2018. 

श्रेणी:बिहार के संस्कृति
श्रेणी:भोजपुरी संस्कृति
श्रेणी: बिहार के लोकनृत्य
डार्थ वेडर

**डार्थ वेडर** (अंग्रेजी: Darth Vader; उच्चारण: डार्थ वेऽडर), जेकरा के जनम नाँव **एनाकिन स्काईवाकर** (Anakin Skywalker) के नाँव से भी जानल जाला, *[[स्टार वॉर्स]]* फ्रेंचाइज के एगो काल्पनिक पात्र हवें।  वेडर एह कहानी के महत्त्ववाला चरित्र हवें जे अनाकिन स्काईवाकर के रूप में लउकलें, एगो अइसन लइका जे के बारे में भाबिस्यबाणी रहल की ऊ फोर्स के बैलेंस करे के काम करी, बाद में जा के जे भ्रष्ट भ गइल आ डार्थ वेडर के रूप में खलनायक बन गइल, आ अंत में अपना पाप से आजाद हो के भाबिस्यवाणी के पूरा करे वाला बनल।

## संदर्भ

श्रेणी:स्टार वॉर्स
गोल्ड कोस्ट, क्वींसलैंड

**गोल्ड कोस्ट** आस्ट्रेलिया के क्वींसलैंड राज्य में एगो शहर बा। ई एह राज्य के राजधानी ब्रिस्बेन से कुछ दूरी पर दक्खिन-पूरुब ओर बा आ एह राज्य के दुसरा सभसे बड़ आ आस्ट्रेलिया के छठवाँ सभसे बड़ शहर हवे। आस्ट्रेलिया के अइसन शहर सभ जे कौनों राज्य के राजधानी न होखें, इनहन में ई सभसे ढेर जनसंख्या वाला शहर भी बा।

## संदर्भ

श्रेणी:ऑस्ट्रेलिया
पर्यावरणी परभाव आँकलन

**पर्यावरणी परभाव आँकलन** (अंग्रेजी: environmental impact assessment) कौनों प्लान, योजना, प्रोजेक्ट, भा नीति के लागू होखे से पर्यावरण पर पड़े वाला असर (सकारात्मक भा नकाराताम्क) के, ओह योजना भा नीति वगैरह के लागू होखे से पहिले कइल जाए वाला आँकलन हवे।

श्रेणी:पर्यावरण पर मनुष्य के परभाव
श्रेणी:पर्यावरण बिज्ञान
फ़िराक़ गोरखपुरी

**फ़िराक़ गोरखपुरी** (जनम: रघुपति सहाय, 28 अगस्त 1896&nbsp;- 3 मार्च 1982) एगो भारतीय शायर, लेखक आ साहित्यिक समालोचक रहलें। उर्दू साहित्य में इनके योगदान ग़ज़ल, नज़्म, रुबाई, दोहा नियर बिधा में रहल आ कई गो समालोचना के किताब भी छपल; हालाँकि मुख्य रूप से इनके ग़ज़ल कहे वाला शायर के रूप में पहिचान हवे। साहित्यिक हल्का में इनके **फ़िराक़ साहब** के नाँव से जानल जाय आ पेशा से ई इलाहाबाद यूनिवर्सिटी में अंग्रेजी साहित्य के लेक्चरर रहलें।

गोरखपुरी के रचना सभ में *गुल-ए-नग्मा*, *रूह-ए-क़ायनात*, *रूप* (रुबाई संग्रह), *बज़्मे-ज़िंदगी रंगे-शायरी* प्रमुख बाड़ी सऽ। 1960 में इनके साहित्य अकादमी अवार्ड, 1968 में पद्म भूषण आ सोवियत लैंड नेहरू अवार्ड, आ 1969 में भारत के सभसे बड़ साहित्यिक सम्मान ज्ञानपीठ पुरस्कार मिलल। 

लमहर बेमारी के बाद नई दिल्ली में, 3 मार्च 1982 के, 85 बरिस के उमिर में इनके निधन भ गइल।

## रचना
;शायरी
* *गुल-ए-नग्मा*,
* *गुल-ए-रा'ना*,
* *मशाल*,
* *रूह-ए-क़ायनात*, 
* *शबनमिस्तान*,
* *सरगम*
* *रूप* (रुबाई संग्रह), 
* *बज़्मे-ज़िंदगी रंगे-शायरी*

;समालोचना
* *उर्दू की इश्किया शायरी*
* *उर्दू ग़ज़ल*

## सम्मान
*1960 &ndash; साहित्य अकादमी अवार्ड (उर्दू भाषा में)
*1968 &ndash; पद्मभूषण
*1968 &ndash; सोवियत लैंड नेहरू अवार्ड
*1969 &ndash; ज्ञानपीठ सम्मान (उर्दू साहित्य में पहिला ज्ञानपीठ)
*1970 &ndash; साहित्य अकादमी फेलोशिप
*1981 &ndash; ग़ालिब अकादमी अवार्ड

## संदर्भ

## स्रोत
* 

श्रेणी:उर्दू शायर
श्रेणी:गोरखपुर के लोग
श्रेणी:इलाहाबाद के लोग
श्रेणी:भारत के लोग
श्रेणी:1896 में जनम
श्रेणी:1982 में निधन
श्रेणी:गोरखपुर जिला के लोग
ट्रिपल एक्स (2002 फिलिम)

***xXx*** (उच्चारण: *ट्रिपल एक्स*) साल 2002 में आइल अंग्रेजी भाषा के एगो अमेरिकी फिलिम रहल। एकल डाइरेक्टर रॉब कोहेन रहलें, प्रोड्यूसर नील एच. मोरित्ज रहलें आ लेखक रिच विल्केस रहलें।

फिलिम ट्रिपल एक्स सीरीज के पहिली फिलिम रहल आ विन डीजल एह फिलिम में (जैन्डर केज के नाँव से) मुख्य भूमिका में रहलें। फिलिम के कहानी जासूसी आ थ्रिलर आधारित रहल।

## संदर्भ

## बाहरी कड़ी

* 
* 
* 

श्रेणी:2002 के फिलिम
श्रेणी:अमेरिकी फिलिम
ट्रिपल एक्स: स्टेट ऑफ दि यूनियन

***ट्रिपल एक्स: स्टेट ऑफ दि यूनियन*** (सुरुआती तीन गो एक्स के *ट्रिपल एक्स* बोलल जाला; सुरु में ***ट्रिपल एक्स: दि नेक्स्ट लेवल*** के नाँव से रिलीज भइल) साल 2005 में आइल, अंग्रेजी भाषा के एगो अमेरिकी फिलिम रहल। ई ट्रिपल एक्स सीरीज के दुसरी फिलिम रहल आ ट्रिपल एक्स के तीन साल बाद आइल।

एह फिलिम के डाइरेक्टर ली तामाहोरी रहलें।

## संदर्भ

श्रेणी:2005 के फिलिम
श्रेणी:अमेरिकी फिलिम
स्टीवेन पिंकर

**स्टीवेन पिंकर** (जनम: 18 सितंबर 1954) एगो कनाडाई अमेरिकी भाषा बिग्यानी बाड़ें।

## संदर्भ

श्रेणी:1954 में जनम
श्रेणी:जियत लोग
श्रेणी:अमेरिका के लोग
श्रेणी:कनाडा के लोग
सैमुएल एल. जैक्शन

**सैमुएल लीरॉय जैक्शन** (जनम: 21 दिसंबर 1948) एगो अमेरिकी फिलिम एक्टर आ प्रोड्यूसर बाड़ें।

## संदर्भ

श्रेणी:1948 में जनम
श्रेणी:जियत लोग
श्रेणी:अमेरिका के लोग
श्रेणी:21वीं-सदी के अमेरिकी पुरुष एक्टर
टाइटैनिक (1997 फिलिम)

***टाइटैनिक*** 1997 में आइल, अंग्रेजी भाषा के एगो अमेरिकी फिलिम रहल जेकर लेखक आ डाइरेक्टर जेम्स कैमरन रहलें। फिलिम पैरामाउंट पिक्चर्स आ अन्य के बैनर के नीचे बनावल गइल रहल आ अमेरिका में आ पूरा दुनिया में भारी कमाई करे वाली फिलिम बनल। टोकियो फिलिम फेस्टिवल में रिलीज होखे वाली एह फिलिम के कहानी *टाइटैनिक* नाँव के जहाज के अटलांटिक महासागर में बूड़े से संबंधित रहल आ एह आफत के साथ साथ मुख्य कथा के रूप में जैक नाँव के अमेरिकी लइका आ रोज नाँव के अंगरेज लइकी के प्रेम कहानी रहल।

## संदर्भ

श्रेणी:1997 के फिलिम
श्रेणी:अमेरिकी फिलिम
महाभियोग

**महाभियोग** (अंग्रेजी: Impeachment; इंपीचमेंट) अइसन प्रक्रिया ह जेकरे तहत कौनों बिधायी संस्था (लेजिस्लेटिव बॉडी) औपचारिक रूप से कौनों ऊँच सरकारी अधिकारी/पदाधिकारी के ऊपर दोषआरोप लगावे ले। एकर मतलब जरूरी तौर प पद से हटावे के काम होखी अइसन ना बा; ई त बस दोस सभ के औपचारिक कथन भर होला आ पद से हटावे खाती एक तरह से पहिला चरण भर होला। एक बेर जेह अधिकारी/पदाधिकारी प महाभियोग चालू कइल जाला, ओकरे बाद ओह पद प बइठल ब्यक्ति बिधायी संस्था में वोट द्वारा दोससिद्ध साबित कइल जा सकले आ ओकरा पद से हटावल जा सकले के संभावना के सामना क सके ला।

भारत में कई पद अइसन बाड़ें जिनहन पर स्थापित ब्यक्ति के खाली महाभियोगे द्वारा हटावल जा सके ला, जइसे कि राष्ट्रपति आ सुप्रीम कोर्ट अउरी हाईकोर्ट के जज वगैरह।

## संदर्भ

श्रेणी:राजनीतिक शब्दावली
मिगेल डियाज़ कनेल

**मिगेल डियाज़ कनेल** (Miguel Díaz-Canel; जनम 20 अप्रैल 1960) क्यूबा के वर्तमान राष्टपति बाड़ें। एकरे पहिले ऊ क्यूबा के उपराष्ट्रपति रहलें आ इहाँ के कम्युनिस्ट पार्टी के नेता बाड़ें।

## संदर्भ

श्रेणी:1960 में जनम
श्रेणी:जियत लोग
बेहवारिक भूगोल

**बेहवारिक भूगोल** (Behavioral geography) मानव भूगोल के एगो  हवे जे मनुष्य के बेहवार के अध्ययन करे ला आ ओह पर आधारित मनुष्य के स्थानिक (स्पेशियल) क्रियाकलाप के समझे के कोसिस करे ला; एह  में मनुष्य के बेहवार के अध्ययन सामूहिक रूप से ना बलुक अलग-अलग, गैर सामूहिक स्तर प (डिसएग्रीगेट) होला।

## संदर्भ

श्रेणी:मानव भूगोल
श्रेणी:भूगोल के शाखा
किम कर्दाशियाँ

**किंबर्ली कर्दाशियाँ वेस्ट**, जिनके **किम करदाशियां** के नाँव से पहिचानल जाला, एगो अमेरिकी टीवी कलाकार, बिजनेसकर्ता, ऐक्ट्रेस आ मॉडल बाड़ी। मीडिया में, इनके पहिले पैरिस हिल्टन के स्टाइलिस्ट आ सखी के रूप में पहिचान मिलल आ बाद में एगो सेक्स टेप सोझा आवे के बाद चर्चा में अइली। बाद में इनके परिवार ई! टीवी के रियलिटी शो *कीपिंग अप विद दि करदाशियन्स* में लउके लागल आ ई सीरियल से इनके काफी परसिद्धी मिलल।

## संदर्भ

श्रेणी:जियत लोग
श्रेणी:1980 में जनम
श्रेणी:अमेरिका के लोग
पृथिवी दिवस

**पृथिवी दिवस** चाहे **धरती दिवस** (Earth Day; ***अर्थ डे***) हर साल 22 अप्रैल के मनावल जाए वाला एगो अंतर्राष्ट्रिय दिवस हवे। पहिला बेर ई दिवस 22 अप्रैल 1970 के मनावल गइल रहल। साल 2025 में एकर 55वाँ सालगिरह रहल।

## संदर्भ

श्रेणी:पृथिवी
श्रेणी:अप्रैल के घटना आ अवसर
मीशा शफ़ी

**मीशा शफ़ी** ( - जनम 01 दिसंबर 1981) एगो पाकिस्तानी गायिका आ ऐक्ट्रेस बाड़ी। लाहौर में जनमल मीशा हेइजे से कंप्यूटर में *ए-लेवल* के पढ़ाई कइली आ साल 2007 में नेशनल कॉलेज ऑफ़ आर्ट्स से डिग्री हासिल कइली। एकरे बाद मॉडलिंग इंडस्ट्री में दाखिल भइली आ *बिन तेरे क्या है जीना* के म्यूज़िक वीडियो में लउकली।

साल 2009 में *लॉरियल पेरिस पाकिस्तान* के ब्रांड एम्बेसेडर बनली, *वोग इंडिया* आ *एल ऑफ़िशियल* मैगज़ीन सभ के कभर पेज पर छपली। एह तारीफी के कुछ दिन बाद ऊ हॉलीवुड चहुंप गइली। मीरा नायर के एगो फिलिम में काम कइली आ बॉलीवुड फिलिम *भाग मिल्खा भाग* में इनके काम करे के मोका मिलल।

इनके सभसे ढेर परसिद्धि मिलल जब कोक स्टूडियो पाकिस्तान में आरिफ़ लोहार के साथै *जुगनी* गवली। बाद के सीजन में 2012 में सीजन पाँच में इनके गावल *इश्क़ आप भी अवल्ला* बहुत परसिद्ध भइल आ भारत आ पाकिस्तान दुनों जगह के लोग के पसंद के कलाकार बन गइली।

## संदर्भ

श्रेणी:1981 में जनम
श्रेणी:जियत लोग
श्रेणी:पाकिस्तान के लोग
गायकी

**गायकी** भा **गवनई** में मनुष्य अपना गला के इस्तमाल से संगीत पैदा करे ला। क्रिया के *गावल* आ जवन शब्द समूह के गा के उच्चारण कइल जाला ऊ *गीत* कहाला। गायकी करे वाला, मने की गावे वाला ब्यक्ति के **गायक**/**गायिका** कहल जाला।

## संदर्भ

श्रेणी:संगीत
वॉन थ्यूनेन मॉडल

**वॉन थ्यूनेन मॉडल** भा **वॉन थ्यूनेन के खेती के लोकेशन मॉडल** (जर्मन: Thünensche Ringe; अरथ: थ्यूनेन मुनरिका, भा थूनेंन के चूड़ीदार पट्टी) एगो सैद्धांतिक मॉडल हवे जे में खेती के पैटर्न बजार के सेंटर के चारो ओर कवना तरीका से अस्थापित होला, एकर बिस्लेषण आ बिबरन दिहल गइल बा। जर्मन बिद्वान **अलेक्ज़ेंडर फ़ॉन थू'नेंन** द्वारा दिहल एह सिद्धांत भा मॉडल में ई बतावल गइल बा कि बजार से दूरी, खेती के पैटर्न के परभावित करे वाला एगो प्रमुख कारण होला आ जे खेत बाजार के नगीचे होला उहाँ दुसरे किसिम के खेती होला जबकि दूर वाली जमीन पर दुसरे तरह के खेती भा भूमि-उपयोग पनपे ला। एकर कारण बाजार से दूरी के अनुपात में बदले वाली परिवहन लागत, आ एकरे कारण मिले वाला लोकेशनल लगान में होखे वाला बदलाव होला।

ई मॉडल खेती के भूगोल में प्रमुखता से पढ़ल जाए वाला मॉडल हवे।

## संदर्भ
 

श्रेणी:मानव भूगोल
श्रेणी:आर्थिक भूगोल
श्रेणी:खेती
झूलन गोस्वामी

**झूलन गोस्वामी** एगो भारतीय महिला क्रिकेट खेलाड़ी बाड़ी।

## संदर्भ

श्रेणी:1982 में जनम
श्रेणी:जियत लोग
श्रेणी:भारतीय महिला क्रिकेट खेलाड़ी
दक्खिन-पुरुब एशिया में हिंदू धर्म

thumb|Hinduism expansion in Asia, from its heartland in Indian Subcontinent, to the rest of Asia, especially Southeast Asia, started circa 1st century marked with the establishment of early Hindu settlements and polities in Southeast Asia.
**दक्खिन-पुरुब एशिया में [[हिंदू धर्म]]** के ब्यापक परभाव इहाँ के इतिहास, संस्कृति, आ समाज पर देखे में आवे ला। पहिली से पाँचवीं सदी ईसवी के बीच इहाँ भारतीय लिखाई सिस्टम के चलन आइल आ पहिली बेर इहाँ के लोग आपन चीज लिखित रूप में दर्ज कइल।

हिंदू राजा लोग के राज स्थापित होखे के कारन इहाँ के राजब्यवस्था आ सामाजिक संरचना प हिंदू धर्म के परभाव देखे में आवे ला; सभसे सहज उदाहरण के रूप में जगह आ लोग के नाँव में भारतीय भाषा आ हिंदू संस्कृति के परभाव देखल जा सके ला। इहाँ के आर्किटेक्चर आ कला प हिंदू धर्म के साफ परभाव पड़ल लउके ला, परसिद्ध अंकोरवाट के मंदिर जे दुनिया के सभसे बिसाल परिसर वाला हिंदू मंदिर हवे, हेइजे बाटे।

## इतिहास
## क्षेत्रवार
### कंबोडिया
### इंडोनेशिया
### वियतनाम
इतिहासी रूप से चंपा नाँव के राज्य वर्तमान समय के बिचला आ दक्खिनी वियतनाम में बिस्तार लिहले रहे, प्रायदीपी हिस्सा के पूरबी किनारा पर। एह राज्य के लोग, जे चम लोग कहाला, ओह जमाना में हिंदू धर्म के शैव शाखा के माने। चम लोग के लगभग दू हजार साल के लमहर इतिहास बा, एह दौरान इहाँ बहुत कुछ बदलल भी बा।

वर्तमान में *चम बलमोन* (बाँभन) आ अउरी बाकी चाम लोग हिंदू धर्म के माने वाला बा। हालाँकि इनहन लोग के सटीक जनसंख्या के आँकड़ा सरकारी जनगणना से ना मौजूद बा, अनुमान के मोताबिक इहाँ अब खाली 70,000 से 1,00,000 के करीब हिंदू लोग बचल बा।

## संदर्भ

श्रेणी:हिंदू धर्म
श्रेणी:देस अनुसार हिंदू धर्म
किम जोंग-उन

**किम जोंग-उन** उत्तर कोरिया के वर्तमान सुप्रीम नेता बाड़ें।

## संदर्भ

श्रेणी:जियत लोग
श्रेणी:उत्तर कोरिया
श्रेणी:1982 में जनम
क्वांटिको

**क्वांटिको** (Quantico) एगो अमेरिकी टीवी सीरियल बा, ड्रामा थ्रिलर कटेगरी में आवे वाला ई धारावाहिक एबीसी स्टूडियो के प्रोडक्शन में बनल बा आ एबीसी ब्रॉडकास्टिंग द्वारा 27 सितंबर 2015 से प्रसारित होखे सुरू भइल। सिरीज के रचनाकार जोशुआ सैफ्रौन बाड़ें आ इहे एकर शोरनर भी हवें। मार्क गौर्डन, रॉबर्ट सर्टनर, निकोलस पेपर आ सैफ्रौन एकर सझिया एक्सीक्यूटिव प्रोड्यूसर बा लोग।

भारतीय ऐक्ट्रेस प्रियंका चोपड़ा एह सीरियल में एलेक्स पैरिश नाँव के एफबीआइ रंगरूट के मुख्य भूमिका बाड़ी।

एह धारावहिक के तिसरा सीजन 26 अप्रैल 2018 से प्रसारित होखे सुरू भइल।

## संदर्भ

श्रेणी:अमेरिकी टीवी सिरीज
क्वांटिको (सीजन 3)

**क्वांटिको (सीजन 3)** अमेरिकी टीवी सीरियल क्वांटिको के तिसरा सीजन बा। एकर प्रीमियर 26 अप्रैल 2018 से सुरू भइल। एबीसी स्टूडियो के प्रोडक्शन में बनल ई धारावाहिक अमेरिकन ब्रौडकास्टिंग कारपोरेशन (एबीसी) पर देखावल जा रहल बा। एकर रचनाकार जोशुआ सैफ्रौन, मार्क गोर्डन, रॉबर्ट सर्टनर, निकोलस पेपर, आ जोर्जे जामकोना बा लोग।

पछिला बेर के सीजन सभ नियर एहू में भारतीय ऐक्ट्रेस प्रियंका चोपड़ा मुख्य भूमिका में बाड़ी आ एलेक्स पैरिश के रोल कइले बाड़ी।

तिसरा सीजन में कुल तेरह गो एपिसोड होखिहें। अमेरिका में ई एबीसी चैनल पर बियफे के रात खा 10 बजे देखावल जाला।

## संदर्भ

श्रेणी:अमेरिकी टीवी सिरीज
इलाम, नेपाल

**इलाम** भा **ईलाम**, नेपाल के एही नाँव के जिला के मुख्यालय आ एगो नगरपालिका बा।

## संदर्भ

*
श्रेणी:कोशी प्रदेश
माई, नेपाल

**माई**, नेपाल के कोशी प्रदेश के इलाम जिला में एगो शहर आ नगरपालिका बा।

## संदर्भ

*
श्रेणी:कोशी प्रदेश
बुद्ध पूर्णिमा

**बुद्ध पूर्णिमा** भा **बुद्ध जयंती** दक्खिन एशिया, मने भारत आ आसपास के इलाका, आ दक्खिन पूरुब एशिया अउरी पूरुब एशिया में प्रमुख रूप से मनावल जाए वाला एगो बौद्ध तिहुआर हवे जे गौतम बुद्ध के जनम के उपलक्ष में मनावल जाला। थेरवादी बौद्ध परंपरा आ नेपाली बिबरन सभ के अनुसार गौतम बुद्ध के जनम 623 ईसा पूर्ब में लुंबिनी में भइल रहल आ लालन-पालन कपिलवस्तु में भइल।

मानल जाला कि बुद्ध के जनम, ज्ञान प्राप्ति आ निर्वाण (निधन) तीनों बइसाख महीना के पुर्नवासी के भइल रहलें। एही से बइसाख के एह पूर्णिमा के बुद्ध पूर्णिमा के रूप में मनावल जाला। कई देस सभ में एकरा के **वेसाक** नाँव से भी मनावल जाला, शब्द संस्कृत के वैशाख के बदलल रूप हवे।

## संदर्भ

श्रेणी:बौद्ध धर्म
श्रेणी:गौतम बुद्ध
श्रेणी:एशियाई संस्कृति
श्रेणी:बइसाख महीना के तिहुआर
श्रेणी:जनमदिन
श्रेणी:बौद्ध तिहुआर
पंजाब बिधानसभा (2012-17) के सदस्य लोग

नीचे **भारतीय राज्य पंजाब के बिधानसभा (2012-17)** के **सदस्य लोग** के लिस्ट दिहल गइल बा:

## लिस्ट
* अजायब सिंह भाटी
* अजीत इंदर सिंह
* अजीत सिंह कोहड़
* अनिल जोशी
* अमरजीत सिंह
* अमरिंदर सिंह
* अमरिंदर सिंह राजा वडिंग
* अमरीक सिंह
* अरविंद खन्ना
* अरुणा चौधरी
* अविनाश चंदर
* अश्विनी कुमार शर्मा
* अश्विनी सेखड़ी
* आदेश प्रताप सिंह कैरों
* इकबाल सिंह झुंडन
* इन्दरबीर सिंह बोलारिया
* एफ निसारा खातून
* एस आर कलेर
* ओम प्रकाश सोनी
* करन कौर
* कुलजीत सिंह नागरा
* के डी भंडारी
* केवल सिंह ढिल्लों
* गुरइकबाल कौर
* गुरकीरत सिंह
* गुरचरण सिंह
* गुरतेज सिंह घुड़ियाणा
* गुरप्रताप सिंह वडाला
* गुरबचन सिंह बब्बेहाली
* गुरमीत सिंह सोढी
* गुलजार सिंह रणीके
* चतिन सिंह
* चरणजीत कौर बाजवा
* चरणजीत सिंह अटवाल
* चरणजीत सिंह चन्नी
* चुन्नी लाल भगत
* जगमोहन सिंह
* जनमेजा सिंह
* जीतमोहिंदर सिंह सिद्धू
* जोगिंदर पाल जैन
* जोगिंदर सिंह
* जोगिंदर सिंह जिंदु
* तरलोचन सिंह
* तोता सिंह
* त्रिपत राजिंदर सिंह बाजवा
* दर्शन सिंह कोटफट्टा
* दर्शन सिंह शिवालिक
* दलजीत सिंह चीमा
* दिनेश सिंह
* दीप मल्होत्रा
* देसराज
* नंद लाल
* नरेंद्र कुमार शर्मा
* नवजोत कौर सिद्धू
* नवतेज सिंह
* निर्मल सिंह
* परगट सिंह
* परमिंदर सिंह ढींढसा
* परमिंदर सिंह पिंकी
* पवन कुमार टीनू
* प्रकाश चंद गर्ग
* प्रकाश सिंह बादल
* प्रजापति महिंद्रा
* प्रेम मित्तल
* बलजीत सिंह जलाल उसमा
* बलबीर सिंह सिद्धू
* बलविंदर सिंह बैंस
* बिक्रम सिंह मजीठिया
* बीबी जागीर कौर
* बोनी अमरपाल सिंह अजनाला
* भारत भूषण आशु
* मंजीत सिंह मन्ना मियांविंड
* मंतर सिंह बराड़
* मदन मोहन मित्तल
* मनप्रीत सिंह अयाली
* मनोरंजन कालिया
* महिंदर कौर जोश
* महेश इन्दर सिंह
* मोहम्मद सादिक़
* रजनीश कुमार
* रणजीत सिंह ढिल्लों
* रणदीप सिंह
* रमनजीत सिंह सिक्की
* राकेश पांडे
* राज कुमार (पंजाब विधायक)
* राजविंदर कौर
* राजिंदर कौर भट्टल
* राणा गुरजीत सिंह
* लाल सिंह
* वनिंदर कौर लूम्बा
* विरसा सिंह
* शरणजीतसिंह ढिल्लों
* संगत सिंह
* संत बलवीर सिंह घुनस
* सरवन सिंह
* सरूप चंद सिंगला
* साधु सिंह
* साधु सिंह धर्मसोत
* सिकंदर सिंह मलूका
* सिमरजीत सिंह बैंस
* सीमा कुमारी
* सुंदर शाम अरोड़ा
* सुखजिंदर सिंह
* सुखबिंदर सिंह सरकारिया
* सुखबीर सिंह बादल
* सुनील जाखड़
* सुरजीत कुमार ज्याणी
* सुरजीत सिंह रखड़ा
* सुरिंदर कुमार डावर
* सुरिंदर सिंह भुलेवाल रतन
* सोम प्रकाश
* सोहन सिंह थंडल
* हरचंद कौर
* हरदयाल सिंह कम्बोज
* हरप्रीत कौर मुखमेलपुरा
* हरप्रीत सिंह
* हरमीत सिंह संधू
* हरि सिंह

श्रेणी:पंजाब के राजनीति
हेमिस गोंपा

**हेमिस गोंपा** भारतीय राज्य जम्मू काश्मीर के लेह-लद्दाख इलाका में एगो बौद्ध मठ (गोम्पा) बा। ई बौद्ध धर्म के तिब्बती शाखा के मठ हवे।

## संदर्भ
वीर बहादुर सिंह

**वीर बहादुर सिंह** (18 जनवरी 1935&nbsp;- 30 मई 1989) एगो भारतीय राजनीतिक नेता आ लेखक रहलें। उत्तर प्रदेश के गोरखपुर जिला में जनमल सिंह कांग्रेस पार्टी के नेता रहलें, एह राज्य के मुख्यमंत्री बनलें आ ओकरे बाद राजीव गाँधी के केंद्रीय मंत्रिमंडल में संचार मंत्री भी रहलें। मुख्यमंत्री के रूप में इनके कार्यकाल 24 सितंबर 1985 से 25 जून 1988 ले रहल आ एकरे बाद केंद्र सरकार में संचार मंत्री बनलें।

वीर बहादुर सिंह भारतीय आजादी आंदोलन में सक्रिय भूमिका अदा करे वाला आंदोलनकारी रहलें आ 1942 के भारत छोड़ो आंदोलन में हिस्सा लिहले रहलें। इनके लेखन कैरियर में कई गो निबंध संग्रह के रचना सामिल बा। एह लिखाई के मुख्य बिसय भारत के आर्थिक सिस्टम आ इहाँ के श्रम ब्यवस्था रहल।

सिंह के यादगार के रूप में पूर्वांचल विश्वविद्यालय के नाँव इनके नाँव पर रखल गइल बा, गोरखपुर शहर में खेलकूद कॉलेज के नाँव आ एगो अउरी डिग्री कॉलेज के नाँव इनके नाँव पर रखल गइल बा।

## संदर्भ

## बाहरी कड़ी
* Chief Ministers of Uttar Pradesh 

श्रेणी:उत्तर प्रदेश के लोग
श्रेणी:गोरखपुर जिला के लोग
श्रेणी:उत्तर प्रदेश के मुख्यमंत्री
श्रेणी:1935 में जनम
श्रेणी:1989 में निधन
विद्यानिवास मिश्र

**विद्यानिवास मिश्र** (28 जनवरी 1928&nbsp;–14 फरवरी 2005) एगो भारतीय लेखक, कवी आ पत्रकार रहलें। मिश्र के जनम उत्तर प्रदेश राज्य के गोरखपुर जिला के पकड़डीहा नाँव के अस्थान पर भइल आ पढ़ाई गोरखपुर विश्वविद्यालय आ इलाहाबाद विश्वविद्यालय में भइल। प्रसिद्ध लेखक राहुल संकृत्यायन के साथे डिक्शनरी लेखक के काम कइलेन आ बाद में इनके ललित निबंधकार के रूप में परसिद्धी मिलल। एह कड़ी में कई गो निबंध खाली शब्द सभ के परिचय करावे खातिर लिखलें जे *हिंदी की शब्द संपदा* के नाँव से छपल ई किताब इनके कोशकार आ निबंधकार दुनों रूप के एक साथ देखावे ले।

मिश्र, कई ऊँच प्रदेश पर भी रहलें जेह में बनारस में काशी विद्यापीठ आ संपूर्णानंद संस्कृत विश्वविद्यालय के वाइस चांसलर, आगरा में हिंदी विद्यापीठ के डाइरेक्टर वगैरह के पद सामिल बा। कैलिफोर्निया में विजिटिंग प्रोफेसर रहलें। लंबा समय ले नवभारत टाइम्स के संपादक भी रहलें।

भारत सरकार द्वारा इनके पद्मश्री आ पद्मभूषण सम्मान दिहल गइल। साहित्य अकादमी सम्मान आ मूर्तिदेवी सम्मान भी इनके साहित्यिक काम के खातिर दिहल गइल।

## संदर्भ

श्रेणी:हिंदी-भाषा के लेखक
श्रेणी:उत्तर प्रदेश के लोग
श्रेणी:गोरखपुर जिला के लोग

श्रेणी:1928 में जनम
श्रेणी:2005 में निधन
श्रेणी:भारतीय लेखक
श्रेणी:भारतीय मरद निबंधकार
टॅराक्सॅकम

***टॅराक्सॅकम*** भा ***टैराक्साकम*** (Taraxacum) या आम भाषा में **डेंडिलियन** (अंग्रेजी: Dandelion) फूल दार पौधा सभ के एगो बड़हन जाति हवे जेह में कई गो प्रजाति सामिल बाड़ी। इनहन में आमतौर पर पीयर भा सुफेद रंग के छोट-छोट गोल फूल फुलालें आ ओकरे बाद फूल के पंखुरी झर जाए पर गोल फर निकले ला, पाके पर ई फर बहुत सारा टुकड़ा में छितरा जाला आ हवा में उधिया के एक जगह से दुसरे जगह ले एकर बीया चहुँप जाला। आमतौर पर ई समशीतोष्ण कटिबंध के पौधा हवे बाकी कई गरम इलाका सभ में भी पावल जाला।

## संदर्भ

श्रेणी:फूल
श्रेणी:जड़ीबूटी
बजड़ी

**बजड़ी**, **बजरी** भा **बाजरा** एगो अनाज आ फसल हवे जे अफिरका आ भारतीय उपमहादीप में खाए वाले अनाज के रूप में आ अमेरिका नियर देसन में चारा खाती उपजावल जाला।

## संदर्भ

श्रेणी:फसल
धान

**एशियाई धान** (बैज्ञानिक नाँव: *ओराइजा सैटाइवा*, *Oryza sativa*) भा खाली भर **धान**, एक किसिम के घास हवे जेकर बीया भी धान कहाला आ एही बीया के भूसी बिलगा के चाउर उपराजल जाला जे दुनिया के काफी बड़हन इलाका के जनसंख्या के मुख्य भोजन हवे। एह तरीका से, ई बनस्पति एक किसिम के फसल हवे जे खाद्यान्न खाती खेती क के उपराजल जाला। एह फसल के मुख्य इलाका पूरबी एशिया, दक्खिन-पूर्ब एशिया आ भारतीय उपमहादीप हवें।

## इहो देखल जाय
* अफिरकी धान - धान बंस के दुसरकी प्रजाति जे अफिरका महादीप में उपजावल जाले।

## संदर्भ


श्रेणी:अनाज
गोहूँ

**गोहूँ** भा **गेहूँ** (अंग्रेजी: Wheat) एक किसिम के घास हवे जेकर बीया अनाज के रूप में इस्तेमाल होला; एह कारण ई दुनिया के कुछ सभसे प्रमुख खाद्यान्न वाली फसल सभ में से एक बा।

## संदर्भ

श्रेणी:फसल
अफिरकी धान

**अफिरकी धान** (बैज्ञानिक नाँव: Oryza glaberrima) धान बंस के दू गो प्रजाति सभ में से एक हवे; ई एक किसिम के घास हवे जेकरा बीया से चाउर उपराजल जाला। मूल रूप से एकर खेती, फसल के रूप में अफिरका के नम गरम इलाका सभ में होखे ला आ कुछ मात्रा में ई अमेरिका महादीप में भी चहुँपल बा।

## संदर्भ

श्रेणी:चाउर
श्रेणी:अनाज
धान (जाति)

**ओराइजा** एगो घास के जाति हवे जेह में मुख्य रूप से दू गो प्रजाति पावल जालीं, एशियाई धान आ अफिरकी धान जिनहन से चाउर निकालल जाला।

## संदर्भ

श्रेणी:बनस्पति बिज्ञान
चाउर

**चाउर** (; हिंदी: चावल) धान के बीया के भूसी हटा देवे के बाद बनल अनाज हवे। बनस्पति बिज्ञान के वर्गीकरण अनुसार ओराइजा जाति के घास के दू गो प्रजाति अफिरकी धान (*ओराइजा ग्लैबेरिमा*) आ एशियाई धान (*ओराइजा सैटाइवा*) सभ के बिया से चाउर उपराजल जाला। एकर खेती खाद्यान के रूप में होखे ला आ दुनिया में, उत्पादन के वजन के हिसाब से ई तिसरा नंबर के सभसे ढेर पैदा होखे वाली फसल हवे (चाउर, 741.5 मिलियन टन 2014 में), एकरा ले ढेर गन्ना  (1.9 बिलियन टन) आ मक्का (1.0 बिलियन टन) बस दू गो फसल के उत्पादन होला।

ई आदमिन के मुख्य भोजन के हिस्सा हवे, खासकर के एशिया के लोग के, जबकि मक्का आ गन्ना के पैदावार मनुष्य खातिर सीधे भोजन के अनाज के रूप में ना होला, एही कारण चाउर सभसे प्रमुख अनाज मानल जाला। मनुष्य द्वारा भोजन के रूप में इस्तेमाल होखे वाला ई अनाज, अगर पूरा दुनिया में लोग द्वारा लिहल जाए वाली कैलोरी के हिसाब से देखल जाय, भोजन से मिले वाली कैलोरी के पाँचवाँ हिस्सा पूरा करे ला। चाउर के बिबिध प्रकार के किसिम बाड़ी सऽ आ एह से बने वाला पकवान बहुत प्रकार के बाड़ें।

चाउर के सभसे चलनसार पकवान, जे भारत में इस्तेमाल होला, भात हवे। भात-दाल आ करी-चावल (करी में रसदार तरकारी भा मीट शामिल रहे ला) भारतीय भोजन के सभसे महत्व वाला हिस्सा हवे। फ्राइड राइस, बिरियानी, इडली वगैरह कई अउरी भारतीय भोजन सभ चाउर से बने लें।

## संदर्भ


श्रेणी:अनाज
भात

**भात**, चाउर के पानी में उसिन के पकावल जाए वाला एगो पकवान हवे। भारत के बिहार आदि प्रान्तों मे भात खूब लोकप्रिय बा अऊर मुख्य: भोजन खाती इस्तेमाल कियल जाला। 

## संदर्भ

श्रेणी:खाना
श्रेणी:भारतीय खाना
कालानमक चाउर

**कालानमक** चाहे **काला नमक**, महकउवा चाउर के एगो भारतीय किसिम हवे। ई उत्तर प्रदेश के तराई वाला इलाका में, पुरबी हिस्सा में उपजावल जाला। सिद्धार्थनगर, उत्तरी गोरखपुर, बस्ती जिला आ महराजगंज जिला कुल में एह चावल के खेती होला। एकरे खास बिसेस्ता के कारन भारत सरकार एकरा के *[[जीआई टैग|जीआइ (GI) टैग]]* दिहले बा। उत्तर प्रदेश सरकार एह चाउर के "एक जिला एक उत्पाद" इस्कीम के तहत सिद्धार्थनगर खाती बिछले बा जे हमेशा से एह चाउर के मुख्य जगह रहल हवे।

एकरे रोपनी के तरीका भी खास किसिम के होला जेकरा के लोकल रूप से "कलम" सिस्टम कहल जाला। एह तरीका में धान के बेहन पहिले लम्मा-लम्मा रोपल जाला, पहिली रोपनी के लगभग पनरह दिन बाद दोबारा उखारि के आम दूरी पर रोपल जाला।

कथा कहानी के मोताबिक एह चाउर के जुड़ाव गौतम बुद्ध के साथे बतावल जाला। ई कहल जाला कि एकर बीया गौतम बुद्ध खास एह इलाका में उपराजे खाती दिहले रहलें। इहो मानल जाला कि अउरी कतहीं दुसरे इलाका में उपजावे पर एकर खास महक ना रहि जाला।

हाल में एकरे घटरहल बोवाई आ उत्पादन के चलते आ एकरे खास महक आ बिसेस्ता के बचावे खाती भी कोसिस कइल जा रहल बा। एकरा पर कई गो रिसर्च भी भइल बा।

## जीआई टैग
240px|thumb|काला नमक के फसल खेत में भारत नेपाल बाडर प

कालानमक चाउर के भारत सरकार के ओर से 2012 में ज्याॅग्रफिकल इंडिकेशन (जीआई) टैग दिहल गइल। एक ठे भौगोलिक एरिया के परिभाषित कइल गइलल रहे जहाँ कालानमक चाउर के उत्पादन हो सकता। खाली एह परिभाषित इलाका में उगावल जाए वाला कालानमक चाउर के कालानमक चाउर के रूप में लेबल कइल जा सके ला। जीआई टैग के इस्तेमाल कृषि, प्राकृतिक अउरी निर्मित सामान खाती होखेला।

कालानमक खातिर एह टैग में बतावल भौगोलिक क्षेत्र यूपी में 26° 42′ उत्तर से 27° 75′ उत्तर अक्षांश आ 81° 42′ से 83° 88′ पूर्वी देशांतर के बीच बा।

यूपी के 7 के 11 जिला खातिर कलानमक चावल के मंजूरी मिलल बा। ई 11 गो जिला गोरखपुर (देवरिया, गोरखपुर, महराजगंज, सिद्धार्थ नगर जिला), बस्ती (बस्ती, संत कबीर नगर, सिद्धार्थ नगर जिला), आ देवीपाटन (बहराइच, बलरामपुर, गोंडा, श्रावस्ती जिला) के डिवीजन में स्थित बाड़ें।

## संदर्भ

श्रेणी:चाउर
श्रेणी:चाउर के किसिम
श्रेणी:उत्तर प्रदेश में जीआइ टैग
श्रेणी:भारत में जीआइ टैग
देउमाई, इलाम

**देउमाई नगरपालिका** नेपाल के कोशी प्रदेश के इलाम जिला में एगो नगरपालिका बाटे। पुरनका बिभाजन में इलाम जिला मेची अंचल आ पूरबी बिकास क्षेत्र के हिस्सा रहल, आ ई जगह नगरपालिका ना रहल बलुक गाँउ बिकास समिति रहल। 

नया बिभाजन लागू होखे के बाद देउमाई के नगरपालिका के दर्जा दिहल गइल बा आ एक में पहिले के कई गो गाविस सभ के इलाका भी सामिल क लिहल गइल बा। पहिले के गाविस सभ में से चमैता, शांतिडांडा, सांगरुंबा आ सिद्धिथुम्का गाविस सभ के पूरा भा कुछ हिस्सा सामिल क के एह नया नगरपालिका के अस्थापना भइल।

## संदर्भ

श्रेणी:कोशी प्रदेश
श्रेणी:इलाम जिला
जीआई टैग

***ज्याॅग्रफिकल इंडिकेशन टैग*** भा ***जीआई (GI) टैग*** एगो नाँव भा चीन्हा होला जे चीजन पर ई बतावे खातिर इस्तेमाल कइल जाला कि ऊ सामान कौनों खास लोकेशन (शहर, राज्य भा देस) से संबंधित बा आ अपना भूगोलीय लोकेशन के कारन खास बाटे। ई एहू बात के चीन्हा होला कि ओह चीज के उत्पादन में ओह लोकेशन के परंपरागत तरीका के इस्तेमाल भइल बा, या फिर अपने लोकेशन के कारन ओकर जवन भी खासियत बा ऊ पूरा तरीका से (बेचल जा रहल आइटम पैकेट वगैरह में) मौजूद बाटे।

सहज भाषा में ई अइसन चीन्हा हवे जे बतावे ला कि चीज के क्वालिटी, रेपुटेशन या अइसने कौनों लच्छन ओकरे कवनों खास भूगोलीय जगह के होखले के कारण बा।

## संदर्भ

श्रेणी:आर्थिक भूगोल
बासमती

**बासमती** महकउवा चाउर के एगो किसिम हवे, छरहर अ लमछर दाना वाला ई चाउर भारतीय उपमहादीप के खास चाउर मानल जाला। बासमती चावल मुख्य रूप से भारत आ पाकिस्तान में उगावल जाय वाला एगो खास किस्म के खुशबूदार चावल ह। एकर दाना लमहर, पतला आ सुगंध वाला होला, जवन पकला पर एक-दूसरा से फरका-फरका रहेला। बासमती चावल मुख्य रूप से पंजाब, हरियाणा, उत्तर प्रदेश आ पाकिस्तान के कुछ इलाका में पैदा होला। ई चावल बिरियानी, पोलाव आ कई गो पारंपरिक पकवान में इस्तेमाल होला। एकर पौष्टिकता में कार्बोहाइड्रेट, प्रोटीन आ फाइबर के मात्रा ज्यादा होला, जेकरा से ई स्वास्थ्य के लिहाज से भी बढ़िया मानल जाला।

साल 2014 ले, पूरा दुनिया में एकरे निर्यात (एक्सपोर्ट) में भारत के हिस्सा 59 भारत के रहल आ बकिया पाकिस्तान के रहल। हालाँकि, औरियो कई गो देस सभ में ई उपजावल जाला आ देस के भीतर इस्तेमाल कइल जाला। एह चाउर के पेटेंट आ *[[जीआई टैग]]* भारत के लगे बा। एकरे अलावा भारतीय राज्य बिहार में नकली बासमती बनावे के खबर भी अखबारन में रहल, रिपोट के मोताबिक आम किसिम के चाउर में फ्लेवर वाला पावडर मिला के ओकरे के कतरनी बासमती कहि के बेचल जाला।

## संदर्भ

श्रेणी:चाउर
श्रेणी:चाउर के किसिम
दुबराज

**दुबराज** भा **दूबराज**, महकउवा चाउर के एगो किसिम हवे। ई धान मुख्य रूप से छत्तीसगढ़ आ आसपास के इलाका में उपजावल जाला। हाल के समय में किसान एह चावल के उपजावे में कम रूचि ले रहल बाड़ें आ एकरे आ एकरे नियर अउरी कई गो चावल सभ के संरक्षण खाती कोसिस कइल जा रहल बा।

## इहो देखल जाय
* बासमती
* कालानमक

## संदर्भ

## बाहरी कड़ी
* Sidar, Hemant Kumar; *[http://krishikosh.egranth.ac.in/handle/1/91383 CHARACTERIZATION OF DUBRAJ RICE ACCESSIONS FOR MORPHOLOGICAL AND QUALITY CHARACTERS]*, Indira Gandhi Krishi Vishwavidyalaya, Raipur. 

श्रेणी:चाउर
श्रेणी:चाउर के किसिम
नियोम

**नियोम** (अंग्रेजी: NEOM, अरबी: *नियूम*) सऊदी अरब में एगो प्रस्तावित मेगासिटी बाटे। प्रस्ताव के अनुसार जब ई बिसाल शहर बन के तइयार होखी तब एकर कुल रकबा लगभग 26,500 वर्ग किलोमीटर होखी आ एकर सीमा मिस्र आ जॉर्डन देसन के छुई। एह मेगाशहर (यानी बहुत बिसाल शहर) के आर्थिक क्षेत्र के रूप में बिकसित करे के योजना बा आ ई लाल सागर के उत्तरी छोर पर आ अकाबा के खाड़ी के साथे जुड़ल किनारा तक ले बिस्तार लिहले होखी, ई लोकेशन भी महत्व के बा काहें से कि दुनिया के परसिद्ध जलमार्ग स्वेज नहर इहाँ से कुछे दूर पच्छिम में बा।

समाचरन के मोताबिक एकरा निर्माण खातिर पहिला ठीका (कांट्रेक्ट) मिलियो चुकल बा। वर्तमान ता'बुक शहर से लगभग 150 किलोमीटर पच्छिम में, लाल सागर के किनारा वाला हिस्सा में राजा लोग के महल आ अउरी शाही भवन सभ एह योजना के सभसे पहिला निर्माण होखिहें।

## संदर्भ

श्रेणी:सउदी अरब
दानयांग-कुनशान ग्रांड पुल

**दानयांग-कुनशान ग्रांड पुल** एगो  लमहर वियादक्ट बा जे बीजिंग-शंघाई हाई स्पीड रेलवे के रास्ता में बा। ई दुनियाँ के सभसे लमहर पुल बाटे।

## पुल
ई पुल पूरबी चीन के जियांगसु प्रांत में बा आ शंघाई आ नानजिंग के बीच के रेलवे लाइन पर बनल बाटे। ई पुल यांगत्जी नदी के डेल्टा वाला इलाका में बनल हवे जहाँ कि एकदम से निचाई वाली जमीन बा आ धान के खेत, नहर, झील आ छोट-छोट नद्दी सभ के इलाका हवे।  पुल, यांगत्जी नदी के लगभग समांतर होखे गुजरे ला आ करीबन    दक्खिन ओर बा। ई कई जो आबादी वाला जगह सभ के उत्तर से होक गुजरे ला जिनहन में दान्यांग, चांगझोऊ, वूक्सी, सुझोऊ, आ कुनशान (पच्छिम से पुरुब के ओर) बाड़ें। एह पुल के करीबन  खंड पूरा तरीका से पानी के ऊपर बा जे सुझोऊ के यांगचेंग झील के ऊपर से गुजरे ला।

ई पुल साल 2010 में बन के पूरा भइल आ साल 2011 आवाजाही खातिर खोल दिहल गइल। एकरा बनावे में करीबन 10,000 लोग लागल रहे आ निर्माण के काम कुल चार साल ले चलल, निर्माण के कुल लागत लगभग $8.5 बिलियन आइल। दानशान कुनयांग ग्रैंड ब्रिज, साल 2011 तक ले के रिकार्ड अनुसार गिनीज बुक ऑफ वल्ड में सभसे लमहर पुल के रिकार्डधारी पुल के रूप में दर्ज बा।

## इहो देखल जाय

* जियाओझोऊ खाड़ी के पुल
* दुनिया के सभसे लमहर पुलhjg hjjv jhhjv jhvghjv ghddseo hjfyddas  सभ के लिस्ट

## संदर्भ

श्रेणी:चीन
श्रेणी:पुल
श्रेणी:चीन में परिवहन
स्तन

**स्तन ग्रंथि** चाहे **थन** एगो  (*ग्लैंड*) होले जे मनुष्य में आ अउरी कई जानवर सभ के शरीर के अंग के रूप में, नया पैदा भइल बच्चा सभ के पोषण खाती दूध पैदा करे के काम करे ला। ई एगो *एक्सोक्रान ग्लैंड* हवे। अइसन जानवर सभ जिनहन के शरीर में ई ग्रंथि पावल जाले, स्तनधारी कहालें आ जंतु बिज्ञान के वर्गीकरण में इनहन के *मैमेलिया* वर्ग में रखल जाला (*मैमेल* शब्द लैटिन भाषा के *मामा* शब्द से आवे ला जेकर मतलबे स्तन होला)।

स्तन पूरा अंग के कहल जाला जे दूध पैदा करे ला जबकि एकरे ऊपरी हिस्सा भा सभसे अंतिम बाहरी माथ पर निकलल उभार के चूची (संस्कृत: चुचूक से) भा अंग्रेजी में *निप्पल* कहल जाला। दूध खाती पोसल जाये वाला जानवर जइसे कि गाइ आ भइस में एकरा के थन भा थान कहल जाला (इहो स्तन के देसी रूपांतर हवे) आ चूची सभ के छीमी भा छिम्मी भी कहल जाला।

मनुष्य आ चिंपांजी नियर कुछ जानवर सभ में ई ग्रंथि शरीर के ऊपरी हिस्सा में, छाती पर पावल जाले जबकि कुक्कुर, बिलार आ सूअर नियर जानवरन में ई पेट वाला हिस्सा में होखे ले, गाई आ भइस में ई पछिला गोड़न के बीच में होखे ले।

स्तन से दूध के निकसल कभी-कभार अट्रेंडम भी हो सके ला बाकी ज्यादातर स्थिति में दूध निकले के समय बच्चा पैदा होखे के बाद होला जेकरा के *लैक्टेशन पीरियड* कहल जाला। आम तौर पर मादा जानवर के स्तन से दूध निकले ला आ नर सभ में ई अंग बस चीन्हात्मक रूप से होला; हालाँकि, अपवाद के रूप में कुछ जीव प्रजाति सभ में नर भी दूध पियावे के काम करे लें।

## संदर्भ

श्रेणी:मानव शरीर
मिठाई

**मिठाई** भारत आ आसपास के इलाका में बने वाला कई किसिम के मीठा पकवान हईं जे दूध, फल आ अनाज में से कौनों भी चीज से बनल हो सके लीं आ इनहन के सवाद मीठ होला, बहुत सारी मिठाई सभ में सुगंध आ रंग के भी इस्तेमाल होला। मिठाई घरेलू रूप से भी बनावल जालीं आ बड़ा पैमाना पर कौनों कार-परोज में भा दुकान पर बेचे खाती हलुआई लोग भी बनावे ला। भारत, पाकिस्तान, नेपाल, श्रीलंका, बांग्लादेस नियर देस सभ में हजारन गो दुकान खाली मिठाइए बनावे आ बेचे के बिजनेस करे लीं।

आमतौर पर मिठाई बनावे में इस्तेमाल सामान के आधार पर इनहन के बर्गीकरण कइल जा सके ला। दूध से बनल मिठाई, फल से बनल मिठाई भा अनाज से या फिर इनहन के मिलजुल रूप से बनल मिठाई हो सके लीं। मिठाई बनावे के तरीका के आधार पर भी ई कई किसिम के होखे लीं। कुछ के पकावल जाला (पानी में, चाहे बाहिरी भा खुदे सामग्री के आपन पानी में), कुछ के सेंक के पकावल जाला, कुछ के तेल-घीव में छानल (*फ्राई* कइल) जाला, कुछ भूज के बनावल जालीं आ कुल्फी नियर कुछ मिठाई जमा के भी बनावल जालीं।

मिठाई सभ के रूप-रंग आ सवाद में क्षेत्रीय बिबिधता आ हर इलाका के अलग-अलग खासियत भी देखल जाला। कौनों क्षेत्र बिसेस कौनों खास मिठाई खातिर परसिद्ध हो सके ला भा एकही मिठाई अलग-अलग क्षेत्र के हिसाब से अलग सवाद-सुगंध लिहले हो सके ले। भारतीय इलाका के बारे में एगो लेखक के कहनाम बा कि "साइदे दुनिया के कौनों अइसन हिस्सा होखी जहाँ अतना बिबिधता वाली आ अतना किसिम के मिठाई मिलें"।

कुछ मिठाई बिसेस परब-तिहुआर से जुड़ल होलीं, जइसे कि गोझिया होली पर बनावल जाले या माँठ (ठेकुआ) भा पिठिया छठ पूजा खातिर बनावल जाला। बहुधा, मिठाई पहिले देवता लोग के परसाद के रूप में भी चढ़ावल जालीं। अलग-अलग मिठाई सभ के खाए के समय भी अलग हो सके ला, जइसे कि जिलेबी आमतौर पर सबेरे खाइल जाले।

भोजपुरी आ अउरी उत्तर भारतीय भाषा सभ में इनहन के मिठाई, मीठा, भा मिट्ठा कहल जाला जबकि भारतीय उपमहादीप के अलग-अलग हिस्सा में इनहन के (सामूहिक) नाँव अलग-अलग भी होला।

## उत्तर भारतीय मिठाई सभ

## संदर्भ

श्रेणी:मिट्ठा आ मिठाई
श्रेणी:खाना
श्रेणी:भारतीय खाना
दूध

**दूध** उज्जर रंग के तरल पदारथ हवे जे स्तनधारी (*मैमल*) जानवरन के स्तन ग्रंथि से निकले ला। मुख्य रूप से ई मादा स्तनधारी जीव के बच्चा पैदा होखे के बाद कुछ समय खातिर स्तन ग्रंथि द्वारा पैदा कइल जाला आ छोट बच्चा सुरुआत में एही पर निरभर रहे ला। दूध पियावे वाला काल में, एकदम से सुरुआती दौर में जवन दूध होला ओकरा के बकेना के दूध कहल जाला आ एह में *कोलोस्ट्रम* नाँव के पदार्थ होला जे नया पैदा भइल शिशु खाती कई तरह से फायदेमंद होला काहें से कि एह में महतारी के शरीर से आइल *एंटीबाडी* सभ सामिल होखे लें जे बेमारी से लड़े में मददगार होलें।

## संदर्भ

श्रेणी:खाना
टॅराक्सॅकम ऑफिशिनाले

***टॅराक्सॅकम ऑफिशिनाले*** (*Taraxacum officinale*) जेकरा के आम **[[टॅराक्सॅकम|डेंडिलियन]]** भा अंग्रेजी में *Dandelion* कहल जाला, एगो फूलदार पौधा हवे। ई डेंडिलियन जाति के पौधा सभ के एगो प्रजाति हवे जे सभसे बहुतायत से पावल जाला। एकर फूल छोट-छोट आ पीयर रंग के होलें।

अंग्रेजी नाँव *डैंडलायन* के बारे में बतावल जाला कि ई डेंट ऑफ लायन (शेर के दाँत) के बदलल रूप हवे, काहें से कि एकर पतई के दुनों किनारा टेढ़-टाढ़ दांत नियर होखे लीं। अंग्रेजी में एकर एगो अउरी नाँव *ब्लोबाल* हवे काहें से कि एक्ट पाकल गोल फर छुअले पर, या फिर एकदम पाक जाए पर अपने आप, कई छोट भुनगा नियर हिस्सा में फूट के उधिया जाला।

आयुर्वेद में एह पौधा के इस्तेमाल पित्त, पथरी आ अउरी लीवर संबंधी समस्या के इलाज करे में आ गठिया में लाभदायक बतावल गइल बा।

## संदर्भ

श्रेणी:पौधा
रमजान

**रमजान**, **रमज़ान** भा ***रमादान*** (अरबी उच्चारण) (), हिजरी कलेंडर के नउवाँ महिन्ना हवे आ पूरा दुनिया के मुसलमान लोग एह महीना के रोज़ा (उपास भा ब्रत) रख के मनावे ला जे इस्लामिक मान्यता अनुसार कुरआन के पहिला-पहिल प्रगटहोखे के उपलक्ष में मनावल जाला। ई सालाना तिहुआर हवे आ एह तिहुआर के मनावल, यानी कि उपास भा बरत राखल, अरबी में *सौम* भा *सोम* (उर्दू में रोज़ा, भोजपुरी उच्चारण रोजा) के नाँव से जानल जाला आ ई इस्लाम के पाँच गो आधार में से एक मानल जाला। महीना भर के व्रत के समापन अंत में ईद (ईद उल फ़ित्र) के तिहुआर के रूप में होला। 

ई महीना 29-30 दिन के होला आ चाँद के ऊपर आधारित होला। हिजरी कैलेंडर के चाँद आधारित होखे के कारन ई महीना सीजन के हिसाब से देखल जाय तब घस्कत रहे ला। एकरे नाँव के पैदाइश अरबी शब्द *रमा'दा* से बतावल जाला जेकर मतलब होला "खूब गरम सीजन"।

## रमजान अउर कुरान के खुलासा
मुसलमान के मान्यता का मुताबिक एह महीना के 23वीं रात शब-ए-कदर के कुरान के खुलासा भइल. एही से एह महीना में कुरान के अधिका पढ़ल सदाचार मानल जाला. तरावीह के नमाज में पूरा महीना कुरान पढ़ल जाला। जवना के चलते जेकरा कुरान पढ़े के तरीका ना आवेला ओकरा कुरान सुने के मौका जरूर मिलेला। 

## संदर्भ

श्रेणी:इस्लाम
फ्रीस्टाइल स्क्रिप्ट

**फ्रीस्टाइल स्क्रिप्ट**, लिखाई के एगो फोंट बा जे कॉलिन ब्रिगनाल द्वारा 1969 में आ मार्टिन वेट द्वारा 1981 में डिजाइन कइल गइल।

## इहो देखल जाय
* टाइम्स न्यू रोमन

## संदर्भ

श्रेणी:टाइपफेस
खरबुज्जा

**खरबुज्जा** भा **खरबूजा** काँकर-खरबूजा जाति के एगो पौधा हवे जेह में गोल-गोल फर होला आ एही खाती एकर खेती कइल जाला। ई गरमी के सीजन के फल हवे आ उत्तरी गोलार्ध में मार्च से जून के बीच एकर फसल होले; सीजन के भारत में जायद के खेती भी कहल जाला। खरबुज्जा के फल आमतौर पर 0.5&nbsp;किग्रा से ले के 5&nbsp;किग्रा तक के हो सके ला। अंग्रेजी में एकरा के *कैंटालोप* कहल जाला आ वर्तमान में (2016 के आँकड़ा अनुसार) चीन एह फल के सभसे बड़ उत्पादक देस बाटे जे पूरा दुनिया के होखे वाला उत्पादन के लगभग आधा हिस्सा पैदा करे ला।

## इहो देखल जाय
* खरबुज्जा (जाति)
* खीरा

## संदर्भ

श्रेणी:खाये जोग फल
खरबुज्जा, प्रजाति

**खरबुज्जा** (अंग्रेजी: मस्कमेलन; बैज्ञानिक नाँव: *Cucumis melo*) तरबूजा-खरबूजा बंस के एगो फल हवे जेकर कई गो किसिम अलग-अलग इलाका भा पसंद आ सुबिधा अनुसार उपजावल जालीं। एकर सभे से प्रमुख किसिम आम खरबुज्जा (कैंटालोप) बाटे, हालाँकि अउरी कई गो किसिम के उत्पादन काफी मात्रा में होला।

कई किसिम के खरबुज्जा सभ बैज्ञानिक रूप से एह *कुकुमिस मेलो* प्रजाति के होखे के बावजूद खीरा आ काँकर से अतना समानता वाला होखे लें कि उनहन के आम नाँव में खीरे आ ककड़ी इस्तेमाल होला।

श्रेणी:खाये जोग फल
श्रेणी:लता
श्रेणी:उष्णकटिबंधीय फल
मैदा

**मैदा** आटा के जइसन ही गेंहू से बनल एक प्रकार के चूर्ण (बुकनी) ह, जवन मैदा मील में पीस के बनेला। **मैदा मील** मैदा बनावे खातिर अलग एक प्रकार के मील होखेला। मैदा बनावे खातिर गेंहू के पहिले अच्छा तरह से साफ करल जाऽला, साफ आ सुखल गेंहू के दाना के पहिले ऊपर वाला परत हटावल जाऽला। इंहा ध्यान देवे वाली बात ई बा कि गेंहू के पोषक तत्व आ प्रोटीन ऊपर वाला परत में ही होखेला। 

दाना के ऊपरी हिस्सा साफ कऽ दिहला से गेंहू पूरा उज्जर हो जाऽला। साफ करे के दौरान गेंहू मोट- मोट टुकड़ा में टूट जाला, जेमें से भुशी निकाल दिहल जाला, इहे मोट मोट दाना सूजी कहाला। अंतिम चरण में इहे दाना कुल के पीस के बुरादा (मेही बुकनी) बना दिहल जाला, जवन मैदा कहाला।

## संदर्भ

श्रेणी:खाना बनावे में इस्तमाल होखे वाला सामग्री
आटा

**आटा** चाहे **पिसान** कई किसिम क अनाज, फल या जड़ के महिन बुरादा (पाउडर) ह। अनाज, फल या जड़ के मील या जाँता या ओखर में पीस/कूट के आटा प्राप्त कईल जाला। आटा से रोटी आ विभिन्न प्रकार के व्यंजन (खाये वाली चीज) बनावल जाला।  अन्न के आटा से रोटी आ ब्रेड तैयार कईल जाऽला, जवन हमनी के रोज के खाना में शामिल बा। गेंहू के आटा ओशिनिया, यूरोप, दक्खिन अमेरिका, उत्तर अमेरिका, मध्य पूरुब, उत्तर भारत आ उत्तर अफ्रीका के संस्कृति में पावल जाला, जहां लोग अपन-अपन संस्कृति के हिसाब से रोटी आ पेस्ट्री (आटा से बनल मिठाई) बनावेला लोग।

## आटा के कुछ प्रकार
* गेंहू के आटा (wheat flour) अनाज से बनेला।
* चावल के आटा (rice flour) अनाज से बनेला
* बेसन चाहे चना क आटा
* मकई के आटा (corn flour) अनाज से
* नारियल के आटा (coconut flour) फल से
* केरा के आटा (banana flour) फल से
* कसावा के आटा  (cassava flour) जड़ से बनेला

## संदर्भ

## बाहरी लिंक
* How bread is eaten in 27 countries around the world

श्रेणी:खाना बनावे में इस्तमाल होखे वाला सामग्री
ओखरी आ मूसर

**ओखर आ मूसर** धातु, पत्थर या लकड़ी से बनल एक प्रकार के गहिर पात्र (बर्तन) ह, जेमे पदार्थ के डाल के कूट के तोड़ल या पिसल जाला।  अक्सर छोट ओखरी जेमे जड़ी-बूटी या मशाला वगैरह कुटल जाला भोजपुरी में खल कहल जाला।

भोजपुरी संस्कृति में ओखर आ मूसर शब्द के प्रयोग द्विअर्थी रूप में भी सुनल जाला, जवन अक्सर भोजपुरी गाना में सुनल जा सकत बा। कुछ भोजपुरी गाना के बोल:
* भतार मूसर डाल, ओखर कुटी...
* राजा जी कलपता ओखर मूसर के बिना...
* ओखर में मूसर छटके...

## संदर्भ

## बाहरी लिंक
* ओखली (हिंदी) www.hindi2dictionary.com 

श्रेणी:घरेलू जुगति
बरफी

**बरफी** या बर्फी खोआ पर आधारित एक प्रकार के मिठाई ह, जेमें चीनी के साथ अउर भी खाये वाली चीज के डाल के बनावल जाला, जे के कई प्रकार के आकार में काट दिहल जाला। बरफी भारतीय उपमहाद्वीप पर बहुत प्रचलित मिठाई ह। 
## बरफी के प्रकार
* बेसन के बरफी
* काजू के बरफी
* पिस्ता के बरफी
* मूंगफली के बरफी
## बाहरी लिंक
* मैदे की बर्फी
* खोये की बर्फी रेसिपी
* बेसन की बर्फी रेसिपी
* तिल मावे की बर्फी

श्रेणी:मिट्ठा आ मिठाई
पेड़ा

**पेड़ा** एक प्रकार के मिठाई ह जवन मुख्यत: खोआ से बनेला।  ई मिठाई भारतीय उपमहाद्वीप पर प्रचलित एगो मिठाई ह। ई में खोआ के साथ साथ चीनी के भी प्रयोग होखेला। इलायची, पिस्ता, केसर वगैरह के प्रयोग परंपरागत स्वाद अनुसार प्रयोग होखेला। ई मिठाई के रंग मलाईदार सफेद से लेकर हल्का भुअर हो सकत बा। मथुरा के पेड़ा बहुत अधिक प्रचलित पेड़ा ह।

## संदर्भ

## बाहरी लिंक
* मथुरा के पेड़े

श्रेणी:मिट्ठा आ मिठाई
छन्नूलाल मिश्र

पंडित **छन्नूलाल मिश्र** (जनम 3 अगस्त 1936) हिंदुस्तानी शास्त्रीय संगीत के एगो गायक बाड़ें। बनारस के मिश्र, किराना घराना के प्रमुख गायक लोग में गिनल जालें आ ख़याल गायन अउरी पूरबी अंग के गायन (ठुमरी) खाती मसहूर हवें।

## संदर्भ

श्रेणी:सिंगर
श्रेणी:आजमगढ़ जिला के लोग
श्रेणी:बनारस के लोग
श्रेणी:1936 में जनम
श्रेणी:जियत लोग
बिरजू महराज

पंडित बृजमोहन मिश्र (जनम 4 फरवरी 1938) जिनके **बिरजू महराज** के नाँव से जानल जाला, हिंदुस्तानी शास्त्रीय संगीत के एगो कथक कलाकार बाड़ें। कत्थक के अलावा मिश्र, गायक, कवी, आ चित्रकार भी हवें आ तबला, पखावज नियर कई गो साज बजावे में भी निपुण कलाकार हवें। कथक नाचे आ सिखावे के अलावा ई कई ठे फिलिम सभ में कोरियोग्राफी (नाच निर्देशन) भी कइले बाड़ें।

## संदर्भ

श्रेणी:लखनऊ के लोग
श्रेणी:1938 में जनम
श्रेणी:जियत लोग
श्रेणी:पद्मविभूषण सम्मानित
जाँता

**जाँता** या हस्तचक्की या चक्की पत्थर से बनल एक प्रकार के चक्की ह, जवन दुगो गोल (वृताकार) पत्थर के एक दूसरा के ऊपर रख के बनल होखेला, नीचे वाली पत्थर के केंद्र बिंदु पर एगो डंडा लगावल होखेला। ऊपर वाली पत्थर पर केंद्र में एगो छेद होखेला जेसे होके नीचे वाली पत्थर पर लागल डंडा बाहर आइल रहेला। ऊपर वाली पत्थर के केंद्र के छेद से तनिक साइड में एगो दूसर छेद होखेला, जहाँ से अनाज के जाँता में डालल जाला। ऊपर वाली पत्थर पर किनारे के तरफ एगो डंडा लागल रहेला, जे के पकड़ के ऊपर वाली पत्थर के घुमावल जाला।

भारतीय सभ्यता आ भोजपुरी संस्कृति में जाँता के बहुत महत्व बा। ई के प्रयोग प्राचीन काल से होत चलल आइल बा। आज भी कुछ घर में जाँता देखल जा सकत बा।

## संदर्भ

श्रेणी:घरेलू जुगति
श्रेणी:भोजपुरी संस्कृति
रौतामाई

**रौतामाई** नेपाल के कोशी प्रदेश के उदयपुर जिला में एगो गाँवपालिका बा। नेपाल में नाया 744 स्थानीय प्रशासनिक इकाई लागू भइला के बाद से पुरनका समय के नामेटार, भुटार, लाफेगाँउ, पोखरी आ रौता गाँव बिकास समीति (गाविस) सभ के मिला दिहल गइल आ एह गाँवपालिका के स्थापना भइल। एह गाँवपालिका के अब कुल 8 वार्ड में बाँटल गइल आ एकर कार्यालय पहिले के भुटार गाविस के केंद्र पर रखल गइल बा। गाँवपालिका के कुल जनसंख्या 23,481 बा आ कुल रकबा 204 वर्ग किलोमीटर बाटे।

## प्रशासनिक बिभाजन
रौतामाई गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:
* नामेटार, 
* भुटार, 
* लाफेगाँउ, 
* पोखरी आ 
* रौता

## संदर्भ

## बाहरी कड़ी

श्रेणी:उदयपुर जिला, नेपाल के नगरपालिका आ गाँवपालिका सभ
श्रेणी:कोशी प्रदेश के गाँवपालिका सभ
श्रेणी:नेपाल के गाँवपालिका